stanford-oval/wikipedia huggingface dataset:
אופטימיזציה קמורה
אלגוריתמים לאופטימיזציה קמורה

ישנם מספר אלגוריתמים שמטפלים בבעיות של אופטימיזציה קמורה. מרביתם מתבססים על קירוב לפתרון עד כדי אפסילון נתון.
בין האלגוריתמים:
האלגוריתם של Cimmino - האלגוריתם מוצא נקודה משותפת בחיתוך של הקבוצות הקמורות. האלגוריתם מתבסס על חישוב היטלים ולקיחת ממוצעים. זהו אלגוריתם איטרטיבי. אלגוריתם זה נועד לתת פתרון בזמן אמת ומשתמשים בו בעיקר למציאת תת-אופטימום.
אלגוריתם פרנק-וולף (Frank-Wolfe) - אלגוריתם זה עובד רק על בעיות אופטימיזציה קמורות כאשר האילוצים מגדירים קבוצה קומפקטית ופונקציית המטרה קמורה. באלגוריתם פרנק-וולף דורשים שפונקציית המטרה תהיה גזירה. למעשה, אלגוריתם זה יוצר סדרת בעיות של תכנון ליניארי, כאשר לוקחים קירוב ראשון בפיתוח טיילור של פונקציית המטרה (קירוב ליניארי של הפונקציה) מה שמוביל לבעיית תכנון ליניארי.
ראו גם

כופלי לגראנז'
אולם ספורט נופי ים

| --- | --- |

אולם ספורט נופי ים
 כתובת:  רחוב יצחק בשביס זינגר 5
 מיקום:   שכונת נופי ים, תל אביב-יפו, ישראל
 קואורדינטות:  32°06′49″N 34°47′09″E﻿ / ﻿32.113746323796°N 34.785742413764°E﻿ / 32.113746323796; 34.785742413764
 תקופת הפעילות:  ספטמבר 2018 – הווה (כ־6 שנים)
 בעלים:  עיריית תל אביב
 משטח:  פרקט
 אדריכל:  מוטי בודק ודנה אוברזון
  מפת מיקום  מפה מפורטת   (למפת גוש דן מוגדלת) אולם ספורט נופי ים(למפת גוש דן רגילה) אולם ספורט נופי ים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אולם ספורט נופי ים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אולם ספורט נופי ים  he אולם ספורט נופי יםhe אולם ספורט נופי יםמפת  צפון __ תל אביב (in English: Tel Aviv) [‌גוש דן וסביבותיו‌]מצפון: __ רמת השרון (in English: Ramat HaSharon), __ הרצליה (in English: Herzliya) ממזרח: __ פתח תקווה (in English: Petah Tikva), __ בני ברק (in English: Bnei Brak), __ רמת גן (in English: Ramat Gan) ממערב: הים התיכון (in English: PAM) tabBackground:;tabBorder:#aaa;defaultTab:0;
 
אולם ספורט נופי ים נמצא בשכונת נופי ים ברובע 1 בצפון-מערב העיר תל אביב-יפו וממוקם על שפת כיכר הצופה מערבה אל הים. צורתו הגלילית של המבנה שקיבלה את השראתה ממבני האנגרים למטוסים, יחד עם הצבתו לכיוון צפון-מערב, מייצרת ציר מבט החודר דרך הבניין אל האופק הרחוק ומשקיף אל הים, מאפשרת מעברים היורדים מגבעות הכורכר אל חוף הים ומדגישה את מיקומו הייחודי בסמוך למבני החינוך הקיימים במקום ולשדה התעופה שדה דב שנמצא מולו בזמן הקמתו עד אשר נסגר והפסיק את טיסותיו ביולי 2019. המבנה נגיש ופונקציונלי ומשמש גם לאירועי תרבות המתרחשים בחלליו הפנימיים ובכיכרות החיצוניות שהוא מייצר והוא מהווה המשך טבעי של הכיכר ושל המרחב הציבורי כולו. שטחו מסתכם בכ-2,000 מ"ר בשתי קומות. בקומה העליונה נמצאת הכניסה המרכזית וכן יציעי הקהל, ואילו בקומה התחתונה ממוקמת זירת המשחק וכן מכון כושר, חדרי סטודיו, מלתחות, שירותים וחדרי מכונות ומסדרון תת-קרקעי המקשר את האולם עם בית הספר הסמוך. עלותו של המבנה שהוקם על ידי חברת "עזרה וביצרון" הסתכמה בכ-17 מיליון ש"ח והמימון להקמתו הגיע ממפעל הפיס וממשרד הספורט. האולם תוכנן על ידי האדריכלים מוטי בודק ודנה אוברזון והקמתו הסתיימה בספטמבר 2018. המבנה מהווה ציון דרך ומוכר בזכות צורתו הייחודית ושיטת הבניה המקורית.
אדריכלות > עיצוב המבנה והקונסטרוקציה

מעטפת האולם הגלילית מורכבת מקשתות של קורות פלדה בחתך משתנה, התומכות מעטפת תרמו-אקוסטית שמורכבת ממילואה של תבניות פח, שכבות איטום ובידוד אקוסטי ותרמי. החיפוי החיצוני בוצע מגלילי אלומיניום בצבע כחול עמוק. קורות הפלדה הקשתיות שגובהן המקסימלי הוא 50 ס"מ בלבד, מעבירות את העומסים והכוחות לבסיס המבנה ומקטינות באופן משמעותי את הגובה הסטטי הנדרש ואת עובייה של מעטפת המבנה שעקב שכבת האוויר הכלואה בתוכה מספקת בידוד תרמי מעולה. עקב כך משוחרר החלל הפנימי מהאגדים המגושמים הנדרשים בדרך כלל למפתחים כאלה ויחד עם הטמעתם של גופי התאורה ויחידות מיזוג האוויר בתוך מרווחי המעטפת, מתקבל באולם המרכזי חלל פתוח ואוורירי, המהווה המשך ישיר לחללי החוץ הגובלים בו.
אדריכלות > פיתוח בר-קיימא וחסכון באנרגיה

מיזוג האולם נעשה באמצעות 22 מפזרי אוויר, המגיעים רק עד לגובה המינימלי הנדרש, בו נמצאים הצופים ביציע העליון ובכך צומצמה באופן משמעותי צריכת האנרגיה הנדרשת לקירור המבנה. האוויר החם עולה באופן טבעי לחלקו העליון של החלל ונפלט דרך עשרות הפתחים העגולים המשמשים גם להכנסת תאורה טבעית ולשחרור עשן בעת הצורך.
שיטת הבנייה המתועשת שחסכה את הצורך בהקמה ופירוק של תבניות ופיגומים, הביאה בעקבות זאת לחסכון רב בעלויות העבודה ובתפעול האתר, ולצמצום משמעותי ברמות הרעש וזיהום האוויר הנגרמים בתהליכי הבנייה הקונבנציונלית.
איוויה (מחוז משנה)

מחוז משנה איוויה (בבלארוסית: Іўеўскі раён) הוא אחד מ-17 מחוזות משנה המרכיבים את מחוז הורדנה בבלארוס. מרכזו המנהלי היא העיר איוויה.
דמוגרפיה

בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה איוויה 28,891 בני אדם. ההרכב האתני של האוכלוסייה במחוז היה: 79.63% בלארוסים, 15.4% פולנים, 2.42% רוסים ו-1.84 טטרים. שפות הדיבור הנפוצות: בלארוסית (93.66%) ורוסית (5.67%).
אורחיי

אוֹרחֶיי (ברומנית: Orhei; קרויה גם אוניצקאן, ברומנית: Oniţcani; בעבר נקראה אורגייב או אורהייב (גם: אורגיוב, אורהיוב, אורייב, אוריוב, אורייוו), ברוסית: Оргеев) היא עיר ורשות עירונית במולדובה, בירת  נפת אורהיי.
אורחיי, יריד קדום שהתפתח לעיר, היא היישוב העירוני הקדום ביותר ברפובליקת מולדובה. במהלך המאות ה-14 וה-16 היא הוחרבה בידי הטטרים.
עד כיבוש האזור בידי האימפריה הרוסית בשנת 1812 שימשה העיר כמרכז צבאי טורקי. לאחר מלחמת העולם הראשונה נכללה העיר בתחומי רומניה, ובשנת 1991 נכללה בשטחי מולדובה.
בשנת 2004 התגוררו בעיר כ-25,000 תושבים.
יהודי אורחיי

בשנת 1726 הואשמו יהודי אורחי בעלילת דם. בין מלחמות העולם חיו בעיר כ-6,300 יהודים, כמחצית תושביה. בתקופה זו פעלו בעיר מוסדות תרבות ודת יהודיים, וכן מפלגות ותנועות נוער ציוניות.
בסוף יוני 1940 נכנסו לעיר חיילי הצבא האדום, ובתקופת שליטתם בה, יהודים אמידים בה הוגלו לסיביר, תוך החרמת עסקים רבים של יהודים.
עם פרוץ מבצע ברברוסה נסוגו הסובייטים מהעיר, ויהודים רבים שניסו להימלט מהעיר נהרגו בהפצצות שיירות הפליטים על ידי מטוסים גרמניים. עם כניסת הרומנים והגרמנים לעיר בסוף יולי 1941, פנתה לשלטונות משלחת יהודית כדי לקבלם, אך חבריה נרצחו בידיהם. בהמשך החודש ריכזו הרומנים את כ-4,000 היהודים שנותרו בעיר בגטו סגור, בו מתו מדי יום עשרות יהודים כתוצאה מתנאי המחיה הקשים. בד בבד, חויבו יהודי העיר בעבודות כפייה ובענידת טלאי צהוב, ונערכו בהם מעשי רצח אכזריים בידי אנשיו של המפקד הרומני פיליפ בקי. ב-6 באוגוסט 1941 רצחו אנשי הצבא הרומני כ-200 יהודים מהגטו, ובהם תינוקות וילדים קטנים, תוך השלכת גופותיהם לנהר הדניסטר.
מאוקטובר 1941 עד נובמבר 1941 גורשו כל יהודי גטו אורחי לטרנסניסטריה, ודרך העיר הועברו גם אלפי היהודים שגורשו מגטו קישינב. רכושם של היהודים באורחיי הוחרם בידי השלטונות הרומניים, או נשדד בידי התושבים המקומיים.
כיום ישנה קהילה יהודית קטנה בעיר, ומופעל בה בית כנסת ומרכז חב"ד בידי השליח הרב זלמן טוביה אבלסקי, הרב הראשי למולדובה.
מילידי העיר

ש. בן-ציון - סופר, עורך ומוציא לאור, ממייסדי תל אביב.
ישראל גוכברג - מתמטיקאי ישראלי.
דוד קנוט - משורר רוסי-יהודי, ממייסדי המחתרת הצרפתית "הצבא היהודי".
שנאור כוגן - צייר וגרפיקאי.
משה כוגן - פסל.
יצחק ספיבק - סופר ילדים ונוער.
אברהם נוימן - ממציא צרפתי (1931 - מנעול למניעת גנבת רכב)
חקובו פיכמן - משורר ארגנטינאי
שבסע מאשקאוצן - לוחם מלחמת העולם השנייה שקיבל אות גבורה הגבוה של ברית המועצות
וולף זיסליס - פעיל מחתרת קומוניסטית במולדובה בשנים 1924–1931
מאיר דיזנגוף - ראש עיריית תל אביב
לקריאה נוספת

יצחק ספיבק, מרדכי רוטקוב, מרדכי פרנק (עורכים), אורהיוב בבנינה ובחורבנה, תל אביב: ועד יוצאי אורהיוב, תשי"ט.
אובידיו קראנגה, אורחיי, אנציקלופדיה של המחנות והגטאות (כרך III, עמ' 735–737), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
אנדרטה לזכר יהודי אורחיי שנספו בשואה, בבית העלמין הדרום
אטיין באלה

| --- | --- |
אין תמונה חופשית
 לידה:  29 באפריל 1891
 פטירה:  1975 (בגיל 83 בערך)
 מדינה:  בלגיה 
 השתייכות:   צבא בלגיה
 דרגה:   לוטננט גנרל
 תפקידים בשירות
 מפקד רגימנט הארטילריה ה-7 ראש המטה הכללי יושב ראש הוועדה הצבאית של נאט"ו
 פעולות ומבצעים
 מלחמת העולם השנייה
 
אטיין באלה (בצרפתית: Etienne Baele;‏ 29 באפריל 1891 – 1975) היה גנרל בלגי אשר שימש כראש המטה הכללי של צבא בלגיה בין 1950–1951, וכיושב ראש הוועדה הצבאית של נאט"ו בין 1951–1952.
ביוגרפיה

באלה נולד ב-29 באפריל 1891, והתגייס לצבא בלגיה. ב-26 בדצמבר 1938 הוא הועלה לדרגת קולונל, ובמהלך הקרב על בלגיה במלחמת העולם השנייה פיקד על רגימנט הארטילריה ה-7. לאחר כיבוש בלגיה בידי הגרמנים הצטרף לצבא בלגיה החופשית, וב-26 ביוני 1944 הועלה לדרגת גנרל מאיור. בפברואר 1950 מונה לראש המטה הכללי של הצבא הבלגי, וב-2 באפריל 1951 עזב את התפקיד כדי לשמש כיושב ראש הוועדה הצבאית של נאט"ו - השני בתולדות התפקיד אחרי עומר בראדלי. ב-1952 הוא הוחלף בידי צ'ארלס פולקס. הוא נפטר ב-1975.
אדוארדו נאהרה

| --- | --- |

נאהרה בשנת 2008
 לידה:  11 ביולי 1976 (בן 48) מיוקי, צ'יוואווה, מקסיקו
 עמדה:  פאוור פורוורד
 גובה:  2.03 מטר
 מספר:  14, 21
 מכללה:  אוניברסיטת אוקלהומה
 דראפט:  בחירה מספר 38, 2000 יוסטון רוקטס
 קבוצות כשחקן
 2000–2004 2004–2005 2005–2008 2008–2010 2010 2010–2012:  דאלאס מאבריקס גולדן סטייט ווריורס דנוור נאגטס ניו ג'רזי נטס דאלאס מאבריקס שארלוט בובקאטס
 קבוצות כמאמן
 2012–2015:  טקסס לג'נדס
אדוארדו אלונסו נאהרה פרס (בספרדית: Eduardo Alonso Nájera Pérez; נולד ב-11 ביולי 1976) הוא כדורסלן עבר מקסיקני, אשר שיחק בליגת ה-NBA בין השנים 2000–2012. השחקן המקסיקני השני בתולדות ה-NBA (אחרי הוראסיו לאמאס), והראשון אשר נבחר בדראפט ה-NBA. לאורך 12 עונותיו ב-NBA שיחק עבור 5 קבוצות שונות, והעמיד ממוצעים כוללים של 4.9 נקודות ו-3.7 ריבאונדים למשחק.
קריירת מכללות

נאהרה נולד בעיר מיוקי שבצ'יוואווה, מקסיקו, ובשנת 1997 עבר לנורמן, אוקלהומה, לקראת לימודיו באוניברסיטת אוקלהומה. בעונתו השלישית בקבוצת הכדורסל של האוניברסיטה, 1998/1999, הוביל אותה לשלב שמינית גמר טורניר אליפות המכללות (NCAA Sweet Sixteen) לראשונה מזה 10 שנים, עם ממוצעים של 15.5 נקודות ו-8.3 ריבאונדים למשחק. בעונתו הרביעית והאחרונה באוקלהומה ניצב במקום השני במחוז Big-12 בממוצעי נקודות (18.4) וריבאונדים (9.2) למשחק, ובסיומה נבחר לחמישיית העונה של המחוז.
קריירת משחק

בדראפט ה-NBA‏ 2000 נלקח נאהרה בבחירה ה-38 על ידי יוסטון רוקטס, אשר מיד שלחה אותו בטרייד לדאלאס מאבריקס. ב-4 עונותיו עם המאבריקס שימש כמחליפו מהספסל של דירק נוביצקי, ורשם ממוצעים של 4.9 נקודות ו-3.9 ריבאונדים למשחק. לאורך התקופה החמיץ משחקים רבים בשל פציעות בברכיו. בעונת 2002/2003 היה שותף להעפלתה הראשונה של דאלאס מזה 15 שנים לשלב גמר האזור המערבי בפלייאוף, בו הודחו המאבריקס על ידי סן אנטוניו ספרס (2–4).
לקראת עונת 2004/2005 הועבר לגולדן סטייט ווריורס, כחלק מטרייד במסגרתו הצטרף לדאלאס הסנטר אריק דמפיר.
לאחר 42 משחקים בלבד עם הווריורס הועבר לדנוור נאגטס, בטרייד ששלח לגולדן סטייט את ניקולוז צכיטישווילי ורודני וייט. ב-3 וחצי עונותיו בדנוור ביסס את מעמדו כשחקן ספסל בולט, והעמיד ממוצעים של 6.1 נקודות ו-4.5 ריבאונדים למשחק. בכל ארבעת הפלייאופים בהם שותף עם הנאגטס הודחה הקבוצה בסיבוב הראשון.
ביולי 2008 חתם נאהרה על חוזה ל-4 עונות בניו ג'רזי נטס. לאורך עונת 2008/2009 שותף ב-27 משחקים בלבד בשל פציעה במפשעה.
בינואר 2010, לאחר כעונה וחצי בניו ג'רזי, נשלח בטרייד לדאלאס מאבריקס בתמורה לכריס האמפריז ושון ויליאמס.
ביולי 2010 הועבר יחד עם אריק דמפיר ומאט קארול לשארלוט בובקאטס, בתמורה לטייסון צ'נדלר ואלכסי אג'ינסה. בשתי עונותיו בשארלוט, שהיו האחרונות בקריירה שלו, מיעט לשחק ותרם 2.4 נקודות בממוצע למשחק.
קריירת אימון

מיד עם פרישתו ממשחק בשנת 2012 מונה למאמן קבוצת טקסס לג'נדס מליגת הפיתוח של ה-NBA, במקומו של דל האריס. ב-3 עונותיו בתפקיד רשמו הלג'נדס מאזן כולל של 67 ניצחונות ו-83 הפסדים (44.7%), ולא העפילו לשלב הפלייאוף. בסיום עונת 2014/2015 הוחלף כמאמן הקבוצה על ידי עוזרו ניק ואן אקסל.
הערות שוליים

↑  סטטיסטיקות קריירת המשחק של נאהרה ב-NBA, באתר basketball-reference.com
↑  סטטיסטיקות המכללות של נאהרה, באתר sports-reference.com
↑  רשימת הנבחרים בדראפט 2000, באתר basketball-reference.com
↑  נאהרה הוא שחקן שקט, אך בעל ערך, באתר bleacherreport.com,‏ 8 בנובמבר 2011
↑  דאלאס וגולדן סטייט משלימות טרייד עם 8 שחקנים, באתר ESPN,‏ 25 באוגוסט 2004
↑  נאהרה נשלח בטרייד לדנוור, באתר הקבוצה, 24 בפברואר 2005
↑  נאהרה מסכם על חוזה בניו ג'רזי, באתר denverpost.com,‏ 11 ביולי 2008
↑  נאהרה יחמיץ את המשך העונה בשל בקע, באתר ESPN,‏ 14 במרץ 2009
↑  נאהרה נשלח בטרייד לדאלאס, באתר ESPN,‏ 9 בינואר 2010
↑  שארלוט מצרפת את נאהרה, דמפיר וקארול, באתר הקבוצה, 13 ביולי 2010
↑  טקסס לג'נדס ממנה את נאהרה למאמן הקבוצה, באתר insidehoops.com,‏ 22 באוגוסט 2012
↑  טקסס לג'נדס ממנה את ואן אקסל למאמן הקבוצה, באתר starlocalmedia.com,‏ 9 ביולי 2015
| --- | --- |
בקרת זהויות :  ISNI: 0000 0003 6792 776X  LCCN: no2012045838  VIAF: 233455325   WorldCat (עם VIAF): 233455325
אולפן הקלטות

"חדר הקונטרול" של אולפן הקלטות
אולפן הקלטות הוא מבנה להקלטות קול. חלל המבנה מעוצב במיוחד על ידי מהנדס אקוסטיקה, על מנת להשיג את התכונות האקוסטיות הנדרשות (הפצת קול, רמה נמוכה של החזרים, זמן תהודה מתאים לחלל החדר וכו'). סוגים שונים של אולפנים מקליטים להקות, אמנים, דיבוב ומוזיקה לתוכניות טלוויזיה, סרטים, סרטי אנימציה, פרסומות ואפילו תזמורת מלאה.
אולפן הקלטות תקני מורכב מחדר הנקרא "חדר ההקלטה", שבו מבוצע הקטע המוזיקלי, ומ"חדר הבקרה (חדר הקונטרול)", שבו נמצא ציוד ההקלטה, הניתוב ותפעול הסאונד. לפעמים יהיו חדרים קטנים הנקראים "תאים מבודדים", להקלטת כלים בעלי עוצמות גבוהות כגון תופים וגיטרה חשמלית, על מנת למנוע זליגת קול למיקרופונים אחרים הנמצאים בחלל חדר ההקלטה. את אולפן ההקלטות מפעיל טכנאי סאונד אשר עובד בתיאום עם מפיק מוזיקלי, מוזיקאים, נגנים, זמרים ואמנים.
מרכיבים וציוד

אולפני הקלטות מורכבים לרוב משלושה חדרים:
חדר ההקלטה עצמו, שבו מבוצעת היצירה המוזיקלית
חדר הבקרה (קונטרול), שבו היצירה המוזיקלית מוקלטת ומתופעלת
בעבר היה גם חדר "המכונות" שבו נמצא הציוד הרועש אשר עשוי להפריע למהלך העבודה בשל הרעש שהוא יוצר. אולם כיום, כאשר מקליטים באמצעות מחשב, אין צורך בחדר זה.
אולפני הקלטות מעוצבים בקפידה לפי עקרונות אקוסטיים על מנת ליצור סדרה של חללים עם רמת האקוסטיקה הנדרשת להקלטה מדויקת ואיכותית. עקרונות אלו יכללו טיפול אקוסטי בחדר (על ידי שימוש בחומרים סופגי ומבודדי רעשים על פני קירות החדר וגם על ידי התחשבות במידות הפיזיות של החדר על מנת שהחדר יגיב לסאונד בצורה הנדרשת) וטיפול בבידוד אקוסטי (על מנת ליצור בידוד קולי בין החדרים). אולפן הקלטות עשוי לכלול חדרים נוספים, כגון תא שירה - חדר קטן המיועד להקלטות קול ועשוי לכלול עוד חדרי שליטה נוספים.
הציוד הנמצא באולפן הקלטות כולל לרוב:
קונסולת הקלטה
מכשיר הקלטה רב-ערוצי לרוב מחשב
מיקרופונים
מוניטורים שהם בעצם רמקולים עם צליל מדויק ו"שטוח" (Flat) כלומר היענות מדויקת לכל טווח השמיעה.
ציוד נוסף העשוי להימצא באולפן יכלול:
ממשק עבודה דיגיטלי
ממשק עבודה מוזיקלי
אפקטים חיצוניים, כגון, קומפרסור, ריוורב ו/או אקולייזרים
מרכיבים וציוד > ממשק עבודה דיגיטלי

המחשב תפס תפקיד מרכזי בתהליך ההקלטה בשל יכולתו להחליף את קונסולת ההקלטה, מכשיר ההקלטה, סינתיסייזרים, סאמפלרים ומכשירי אפקטים. מחשב המיועד לעבודה מסוג זה נקרא "ממשק עבודה דיגיטלי". תכנות עבודה פופולריות כוללות את התכנות Digidesign FL Studio, Pro Tools אשר מהוות את הסטנדרט ברוב אולפני ההקלטות. תכנות נוספות ידועות כוללות את התכנות קיובייס, וNunendo מבית Steinberg, כמו כן תוכנת MOTU Digital Performer המהווה את הסטנדרט לעבודות MIDI, וכמו כן התכנות Ableton Live, Cakewalk SONAR, ACID PrO ,Apple Logic Pro. Cool Edit Pro, תוכנת Audition מבית adobe, תוכנת Audacity ותוכנת Ardour הפועלת על מערכת לינוקס.
תכנות העבודה הנוכחיות תלויות יותר בחומרת ההקלטה מאשר במחשב שבו הן מותקנות, לכן חומרה ברמה גבוהה מהווה עדיפות גבוהה.
בעוד שמחשבי מקינטוש של חברת אפל נמצאים יותר בשימוש, ישנו מבחר נרחב של תכנות עבודה לחלונות של מיקרוסופט ולינוקס. אפשר לראות כמות זהה של אולפנים מסחריים וביתיים העובדים עם תכנות עריכה המיועדות ל-PC ויצרני תוכנה טוענים שכיום שאלת PC מול אפל כבר לא רלוונטית.
עריכה הנעשית ללא קונסולת הקלטה אלא רק על ידי עכבר ומקלדת מחשב - נקראת "עריכה בתוך הקופסה".
עם הקדמה הטכנולוגית ומגמת הדיגיטליזציה נוצרו פיתוחים חדשים בתחום האודיו: מערכות הקלטה קטנות, יעילות וזולות בהרבה בהשוואה למערכות האנלוגיות הגדולות והמסורבלות שהיו מקובלות בעבר. מערכות חדישות אלו החלו להשתלב כסטנדרטים חדשים באולפני ההקלטות, ומאז אין צורך בחדר מכונות שלם על מנת להקליט אודיו באיכות טובה, והרבה מהמכשור שקיים באולפן האנלוגי הוחלף על ידי מערכות מבוססות מחשב: טייפ הסלילים המגנטי ששימש כאמצעי לאחסון ההקלטה הוחלף בדיסק קשיח, מערבל הצליל הענק הוחלף בגרסאות דיגיטליות קטנות או אפילו בגרסאות תוכנה, שכמובן לא תופסות באולפן מקום פיזי כלל.
האולפן הדיגיטלי הביא עמו גם אפשרויות רבות אשר לא קיימות כלל באולפן האנלוגי. תכנות סיקוונסר מעניקות אפשרויות עריכה מאוד מדויקת וירידה עד לפרטים הקטנים ביותר של האודיו המוקלט.
מרכיבים וציוד > התא המבודד

תא מבודד הוא חדר קטן המבודד מבחינה אקוסטית על מנת למנוע מרעשים חיצוניים מלהיכנס אליו ומהסאונד בתוך החדר מלצאת החוצה וכמו בכל החדרים בתעשיית הסאונד, הוא מעוצב כך שיהיה בו פחות דיפוזיה של קול על מנת לייצר סאונד חדר טוב. מתופף, זמר או מגבר גיטרה יחד עם מיקרופונים מבודדים בצורה אקוסטית בחדר. באולפן הקלטות מקצועי יש חדר שליטה (חדר קונטרול), חדר גדול לביצוע היצירה המוזיקלית, וחדר או מספר חדרים קטנים המבודדים אקוסטית. כל החדרים מבודדי קול על ידי קיר כפול עם רווח מת בתוכו.
ישנם סוגים שונים של חללים אקוסטיים הכוללים חדרים ניידים אקוסטיים, חלל אקוסטי קומפקטי או גדול למגבר גיטרה חשמלית.
באולפנים גדולים ישנה אפשרות לשינוי קונפיגורציית האקוסטיקה בהתאם לדרישות הסאונד על ידי שינוי המשטחים האקוסטיים הנמצאים בשימוש בחדר.
סוגי אולפנים > אולפנים ייעודיים

אולפן קטן ואישי נקרא לפעמים "אולפן ייעודי". אולפנים אלו בנויים למטרות מוגדרות או למטרות שאינן מסחריות. אולפנים מהסוג הזה החלו להיווצר באמצע שנות השמונים יחד עם אמצעי הקלטה, סינתיסייזרים ומיקרופונים בעלויות נוחות. תופעה זו פרחה עם ירידה במחירי ציוד ה-MIDI יחד עם אמצעי הקלטה לדיסק קשיח לא יקרים.
הקלטת מערכת תופים באולפנים דורשת ידע רב, מאחר שהם בדרך כלל כלי הנגינה הרועשים ביותר ולכן חשוב מאוד מיקום המיקרופונים. מערכת תופים רגילה מצריכה בידוד אקוסטי בניגוד למערכת תופים אלקטרונית או לתוכנה המדמה מערכת תופים. בעבר השגת סאונד גיטרה חשמלי אותנטי כולל אפקט דיסטורשן הצריך תא מבודד או בידוד כללי. כיום ניתן לקבל תוצאה טובה על ידי שימוש במדמה מגברים, פרוססורים או תוכנת מדמה מגברים, לפעמים, מוזיקאים מחליפים את כלי הנגינה הלא נוחים, כגון תופים, במקלדת יחד עם תוכנה מתאימה בשל הנוחות המעניקה סוג של סאונד לכלי המסוים.
סוגי אולפנים > אולפני רדיו

אולפני רדיו דומים לאולפני הקלטות, במיוחד במקרים של אולפני הפקות שבדרך כלל לא נמצאים בשימוש בזמן שידור. לאולפנים מהסוג הזה יהיה ציוד דומה לזה שבאולפני הקלטות רגילים, במיוחד אם מדובר בתחנת רדיו גדולה או במבנה משולב המארח תחנת שידור. השוני הוא בדרך כלל במערכת ערבול - Mixer קטן הרבה יותר.
אולפני שידור משתמשים גם בהרבה מהעקרונות כמו בידוד אקוסטי המותאם לשידור חי. ציוד נפוץ באולפנים אלו יהיה קו טלפון לשידור שיחות טלפון, POTS codec לשידורים מהשטח, התרעת אוויר מת לגילוי שקט לא צפוי, מעכב שידור על מנת למנוע דברים לא רצויים משיעול ועד דברים לא נאותים. בתחנות בעלות רישיון בארצות הברית חייב להיות מפענח מערכת התראת חירום (בדרך כלל בסטודיו), ובמקרה של תחנות גדולות במיוחד, מפענח שיכול להפריע לשידור בכל הערוצים על מנת לשדר מסר חירום.
המחשבים הקיימים בתחנות נמצאים בשימוש על מנת לשדר תשדירי פרסומת, אפקטים, שיחות טלפון, דיווחי תנועה ומזג אוויר וכדומה וגם שידור אוטומטי מוגדר מראש, המשדר כשאין אף אחד בנמצא. לתוכניות אירוח ברדיו, המפיק או העוזר שבחדר השליטה מתפעלים את השידור. עבודתם היא סינון שיחות, הכנסת שמות המתקשרים והנושא לתור כדי שמנחה התוכנית יוכל לתת הקדמה נכונה לפני כל שיחה. זוכים בתחרות רדיו גם עוברים עריכה בזמן אמת ומועלים לשידור בתוך דקה או שתיים אחרי שהוקלט שקיבלו את הפרס.
בנוסף, קונסולות דיגיטליות נמצאות בשימוש בכל מה שקשור לתקשורת רשת ומאפשרות לשלוט על התוכנית מכל מקום על ידי אפיון הרשת בתחנה. ציוד נוסף הקיים הוא מחברים וחיבורים שונים המחברים את צלחת הקליטה והשידור אל מערכת הסאונד ואל האינטרנט.
בעידן האינטרנט כמעט כל אדם יכול להקים תחנת רדיו פרטית ולשדר כל מה שעולה על דעתו. ניתן לעשות זאת על ידי שימוש בתוכנת Winamp והתקנת תוסף Shoutcast. ההקמה אינה מסובכת והשידור יכול להיקלט אצל כל מי שברשותו נגן מדיה מתאים.
היסטוריה > 1890 עד שנות השלושים

בעידן ההקלטות האקוסטיות (לפני הופעתם של המיקרופונים, הקלטה אלקטרונית והגברה), אולפני ההקלטות הראשונים היו בצורה בסיסית מאוד, וכללו בידוד של האומנים מהרעש החיצוני. בתקופה זו היה ניתן למצוא אולפנים בכל סוג חלל אפשרי, כגון חדרי שירותים ומקלחת תוך כדי שימוש באמצעי הקלטה ניידים[דרוש מקור].
בתקופה זו, הקלטות מאסטר נעשו ישירות לדיסק שהיווה את המטריצה לתקליטים. האמנים קובצו יחד ליד שופר אקוסטי גדול (צורה מוגדלת של השופר הידוע של הפונוגרף). האנרגיה האקוסטית מהשירה ו/או כלי הנגינה הועברו דרך הדיאפרגמה של השופר למחרטה מכנית שהייתה בחדר הסמוך, אשר תרגמה את הסיגנל לחריץ מאופנן על גבי משטח הצילינדר או הדיסק.
בהמשך להמצאת והצגת המיקרופון, המגבר החשמלי, שולחן המיקס והרמקולים, תעשיית ההקלטות עברה בהדרגה להקלטות אלקטרוניות, ועד שנת 1925 טכנולוגיה זו החליפה את שיטת ההקלטה האקוסטית המכנית לחברות גדולות כגון, RCA Victor ו - Columbia. ועד שנת 1933, הקלטות אקוסטיות לא היו בשימוש בכלל.
היסטוריה > כיום

לפני ההקלטה הדיגיטלית, כמות הערוצים הכללית שהיה ניתן להקליט הייתה 24 ערוצים המבוססים על מכונת הטייפ בעלת 24 הערוצים שהייתה בשימוש ובאולפנים בניו יורק אף הגדילו לחבר בתיאום (סנכּרון) 2 מכונות הקלטה בנות 24 ערוצים וכך ליצור 46 ערוצים (2 ערוצים מתבזבזים על אות הסנכרון). רבים מהאולפנים כיום משתמשים בציוד הקלטה דיגיטלית המגבילה את כמות הערוצים רק על בסיס קונסולת ההקלטה או על בסיס החומרה של המחשב.
מכונות טייפ אנלוגיות עדיין מבוקשות בקרב "משוגעים לדבר" מאחר שהסאונד הדיגיטלי נשמע להם יותר מדי נוקשה, ונדירות והגיל של הטייפים האנלוגיים מגדילות את ערכן, כמו העובדה שהרבה טכנאי סאונד עדיין מתעקשים להקליט על טייפ אנלוגי בלבד. הנוקשות הזו מתוארת על ידם בכך שההקלטה הדיגיטלית דוגמת את גל הקול מספר רב של פעמים בשנייה ויוצרת אשליה של גל קול סולידי בעוד שבהקלטה אנלוגית גל הקול נשמר במלואו.
למרות זאת, אחרים טוענים שהחוסר ברעש שבתדרים גבוהים והנאמנות הגבוהה של המדיום הדיגיטלי יוצרים לכידה איכותית יותר של התדרים הגבוהים, שגורמת לקשיחות בניגוד להקלטות אנלוגיות. עדיין, אחרים מפנים את תשומת הלב לבעיות שהיו בתחילת ההקלטות הדיגיטליות, שנגרמו על ידי חוסר ניסיון של הטכנאים במדיום החדש, כסיבה לביקורת על המערכת הדיגיטלית. לבסוף, אפקט נוסף אפשרי רלוונטי נובע מכך שבגלל שהקומפקט דיסק משתמש בקצב דגימה של 44.1 קילוהרץ, שום תדר מעל לתדר נייקוויסט המתאים (22050 הרץ) לא מתקבל בהקלטה. בשל כך, נעשה שימוש במעבירי תדרים נמוכים בעלי עקומה חדה ביותר על תדרים מעל 20 קילוהרץ (הגבול התאורטי של שמיעת אנוש) שעשויים להציג עיוות קל (דיסטורשיין) לתוך תחום התדרים שבאות המוקלט. זוהי אחת מהסיבות לדחיפה לציוד בעל רמה גבוהה יחד עם איכות דגימה גבוהה, כגון 48 קילוהרץ (שנעשה בו שימוש בהפקות וידאו), 88.2 קילוהרץ, 96 קילוהרץ ואפילו 192 קילוהרץ.
בעקבות התפתחות הטכנולוגיה וכניסת המחשבים נפתחה אפשרות להקמת סטודיו ביתי בעלויות זולות ובנוחות מרבית. עם זאת הסטודיו הביתי מוגבל כאשר מדובר בהקלטת להקה גדולה ולכן מיועד בדרך כלל להקלטות "קטנות" שלא כוללות מערכת תופים או אמצעים רועשים אחרים.
ראו גם

מאסטרינג
הערות שוליים

↑  Apple is found more often in Post Production houses, Recording Studios, and Design shops
↑  PC recording studios for dummies
| --- | --- |
בקרת זהויות :  NLI: 987007560986605171  GND: 4417153-5  LCCN: sh85125401  NKC: ph135897 
אולפן הרדיו של תחנת רשת ג' בתל אביב, הקרוי על שם אהוד מנור. באולפן מונצחות גם שדרניות התחנה בעבר שוש עטרי ואורנה יקיר
אחמד רפעת

אחמד א-סייד רפעת אחמד (בערבית: أحمد السيد رفعت أحمد, בתעתיק מדויק: אחמד אלסיד רפעת אחמד;‏ 20 ביוני 1993 – 6 ביולי 2024) היה כדורגלן מצרי ששיחק בעמדת קשר הכנף.
קריירת מועדונים

רפעת גדל במחלקת הנוער של ENPPI, ובשנת 2013 החל לשחק בקבוצה הבוגרת של המועדון במסגרת ליגת העל המצרית. בהמשך עבר לא-זמאלכ מליגת העל המצרית, ממנה הושאל בחזרה ל-ENPPI, ובהמשך לאל-איתיחאד, גם היא מליגת העל המצרית.
בחודש נובמבר 2020 חתם באל-מסרי מליגת העל המצרית, ובחודש אוקטובר 2021 עבר לפיוצ'ר, גם היא מליגת העל המצרית.
ב-8 באוקטובר 2022 הושאל לאל-וחדה מליגת העל של איחוד האמירויות הערביות, במדיה ערך שש הופעות ליגה והבקיע שער אחד, וב-31 בינואר 2023 חזר לפיוצ'ר.
ב-11 במרץ 2024 במהלך משחק הליגה של פיוצ'ר נגד אל-איתיחאד איבד רפעת את הכרתו והובהל לבית החולים. הוא סבל מאוטם שריר הלב בשל מצב רפואי נדיר, וחזר להכרה לאחר כשבוע.
קריירה בינלאומית

ב-14 באוגוסט 2013 ערך רפעת את הופעת הבכורה שלו בנבחרת מצרים, בניצחון 3-0 על נבחרת אוגנדה במשחק ידידות. זו הייתה הופעתו היחידה בנבחרת עד לשנת 2021, בה חזר למדי הנבחרת במסגרת הגביע הערבי. ב-4 בדצמבר 2021 הבקיע את שער הבכורה שלו בנבחרת, בניצחון 5-0 על נבחרת סודאן, במסגרת שלב הבתים של הטורניר.
בסך הכל ערך שבע הופעות במדי הנבחרת, בהן הבקיע שני שערים.
מותו

ב-6 ביולי 2024, בגיל 31, מת רפעת בקהיר כתוצאה מאוטם שריר הלב.